पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी ने कहा है कि अयोध्या राम मंदिर पार्टी के एजेंडे का अहम हिस्सा है लेकिन उसे लोकसभा चुनावों में मुद्दा नहीं बनाया जाएगा.
समाचार एजेंसी पीटीआई का कहना है कि पार्टी के उपाध्यक्ष मुख़्तार अब्बास नक़वी ने कहा है, \"हमने कभी नहीं कहा कि अयोध्या हमारे एजेंडे का हिस्सा नहीं है. लेकिन जहां तक प्राथमिकता का सवाल है मंहगाई, भ्रष्टाचार और कुशासन सबसे ऊपर हैं.\"
एक सवाल का जवाब देते हुए मुख़्तार अब्बास नक़वी ने कहा कि भारतीय जनता पार्टी राम मंदिर के मुद्दे पर ईमानदार है.
लेकिन गोवा की बैठक में राजनीति मुद्दों पर चर्चा की जाएगी.
पार्टी की तीन दिनों की राष्ट्रीय कार्यकारिणी की बैठक गोवा में शुक्रवार से शुरू हो रही है.\'बीजेपी लाओ, भारत बचाओ\'
जब उनसे ये सवाल पूछा गया है कि क्या बैठक में गुजरात के मुख्यमंत्री नरेन्द्र मोदी को चुनाव प्रचार का प्रभारी बनाया जाएगा तो उन्होंने कहा कि जो कुछ होगा उसकी सूचना मीडिया को दी जाएगी.
उन्होंने कहा कि शुक्रवार के दिन केंद्रीय नेतृत्व आगे के दो दिनों का एजेंडा तय करेगा.
चुनाव के लिए रणनीति तैयार करने के अलावा, इसमें आंतरिक सुरक्षा, अर्थव्यवस्था में आ रही कमज़ोरी और भ्रष्टाचार जैसे मुद्दे भी शामिल होंगे.
उन्होंने कहा कि राष्ट्रीय कार्यकारिणी के दौरान मध्य प्रदेश, छत्तीसगढ़, दिल्ली, राजस्थान, झारखंड और मिज़ोरम के चुनावों पर भी बातचीत होगी.
उन्होंने कहा कि चुनाव के लिए पार्टी का नारा है: बीजेपी लाओ, भारत बचाओ.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn